**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADONAČELNIK**

KLASA: 833-02/18-01/01

URBROJ:2112-01-30-40-1-18-01

Delnice, 12. rujna 2018. godine

Na temelju članka 17. stavka 3. Zakona o sustavu civilne zaštite (Narodne novine 82/15, članka 2. stavka 1. Pravilnika o vrstama i načinu provođenja vježbi operativnih snaga sustava civilne zaštite (Narodne novine 49/16), članka 48. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 125/08, 36709, 150/11, 144/12, 19/13-pročišćeni tekst, 137/15 i 123/17) i članka 60. Statuta Grada Delnica (“Službene novine Primorsko-goranske županije” 28/09, 41/09, 11/13, 20/13-pročišćeni tekst, 06/15,„Službene novine Grada Delnica“ 01/18, 03/18-pročišćeni tekst), Gradonačelnik Grada Delnica donosi

**O D L U K U**

**o provođenju pokazne vježbe operativnih snaga civilne zaštite Grada Delnica**

**Članak 1.**

Pokazna vježba operativnih snaga civilne zaštite Grada Delnica pod nazivom “Dom zdravlja 2018-evakuacija”, održati će se u Delnicama, u zgradi Doma zdravlja Delnice, dana 26. rujna 2018. godine s početkom u 14,00 sati i predviđenim trajanjem od 60 minuta.

Poziv za vježbu, kao i obavijest o njezinu održavanju u suradnji sa odgovornim u JVP Delnice, članovima Stožera civilne zaštite Grada Delnica donosi zamjenica gradonačelnika Grada Delnica kao Zapovjednica stožera.

**Članak 2.**

Cilj vježbe je praktična provjera plana evakuacije i spašavanja zdrastvenog osoblja i pacijenata Doma zdravlja Delnice, te prikaz mogućnosti spašavanja od strane operativnih snaga kada su u pitanju akcidenti s opasnim tvarima, spašavanje s visina raznim tehnikama, gašenje požara objekta, trijaža ozlijeđenih, zbrinjavanje većeg broja ozlijeđenih osoba te osiguranje šireg područja od mogućih posljedica pravovremenih prekidom prometa i obavješćivanjem stanovništva o pravilnim postupcima i radnjama za zaštitu.

**Članak 3.**

Vježbovnu skupinu čine:

1.voditelj tima za sigurnost, zapovjednik JVP Grada Delnica, Dražen Rački,

2.vatrogasci JVP i DVD-a Delnice,

3.članovi Stožera civilne zaštite Grada Delnica.

**Članak 4.**

Navedena se vježba financira iz Proračuna Grada Delnica .

Ostali sudionici, koji nisu članovi Stožera civilne zaštite Grada Delnica, u izvođenju vježbe podmiruju stvarne troškove svog sudjelovanja uz korištenje vlastitih materijalnih sredstava.

Obvezuju se operativne snage zaštite i spašavanja Grada Delnica kao i pravne osobe od interesa za sustav civilne zaštite Grada Delnica za sudjelovanje u vježbi u obimu i sastavu koji će se utvrditi scenarijem vježbe za čije je donošenje i provođenje odgovoran Voditelj tima za sigurnost.

**Članak 5.**

Ova Odluka stupa na snagu danom donošenja i objaviti će se na službenoj internetskoj stranici Grada Delnica.

Gradonačelnik

Ivica Knežević